Pada 1841, sebuah kapal wap perang milik Syarikat Hindia Timur Inggeris bernama "Sesostris" tiba berlabuh di Singapura dalam persinggahan menuju ke tanah China semasa bergolaknya Perang Candu Pertama. Kelibat kapal ini disaksikan Munsyi Abdullah yang menaiki kapal ini atas jemputan beberapa orang Inggeris lain, beliau menulis mengenai pemerhatiannya terhadap isi kapal ini yang penuh "heran" dalam suatu buku bertajuk "Cerita Kapal Asap".